                                       Z A P I S N I K

         Sa sjednice Općinskog vijeća općine Jarmina održane 6. veljače 2013. godine u 10 sati u prostorijama općine Jarmina.

        NAZOČNI:                                                   ODSUTNI:

1. STJEPAN SEDLAR                               1. TOMISLAV PRACAIĆ

2. DRAGUTIN CULI                                 2. MARIO KRUŠELJ

3. STJEPAN DADIĆ                                  3. SRJEPAN MAJPRUZ

4. MARIO MATIĆ                                     4. DALIBOR BELA

5. ĐURO HORVAT

6. MILAN NAGLIĆ

7. VLADIMIR KLARIĆ

       Predsjednik Općinskog vijeća Milan Naglić za sjednicu predlaže

                                      D N E V N I     R E D

1. Donošenje Odluke o izmjeni i dopuni Odluke o komunalnom doprinosu.

2. Donošenju Odluke o dodjeli stipendije za 2012/13 godinu.

3. Rješavanje zamolbi.

4. Različito.

        Glasovanjem vijećnika dnevni red je jednoglasno usvojen.

                                                  Točka 1.
         Pročelnik Stjepan Smetiško obrazložio je potrebu donošenja izmjene Odluke o komunalnom doprinosu.

         Naglasio je da su neke općine izmjene odluke donijele a neke još nisu, a to je potrebno donijeti prije svega zbog legalizacije gospodarskih i pomoćnih zgrada.

        Vijećnik Dragutin Culi predlaže cijenu od jedne kume po kubnom metru za gospodarsko-poljoprivredne građevine a sve ostalo da ostane isto.

        Vijećnik Mario Matić slaže se da cijena bude jedna kuna a sve ostalo isto.

        Vijećnik Stjepan Dadić je rekao da je slušao da je Otok dao sve za jednu kunu.

         Vijećnik Vladimir Klarić smatra da je jedna kuna sasvim realna i korektna.

          Vijećnik Stjepan Sedlar slaže se sa prijedlogom.

          Predsjednik vijeća Milan Naglić smatra da sve treba dobro razraditi.

          Načelnik predlaže da pročelnik prikupi tri odluke od općina a svaki vijećnik također ako želi može prikupit neku odluku.

                                                 Točka 2.

          Predsjednik Odbora za socijalnu skrb Mario Matić vezano uz provedeni natječaj za dodjelu studentskih stipendija je rekao da prema zadanim kriterijima samo jedan kandidat je prošao i to Ivana Haban.
          Vijećnik Vladimir Klarić je rekao da su sredstva predviđena a kriteriji su previsoki i treba ih prilagoditi.

          Vijećnik Mario Matić je rekao da je 1500 kuna možda prevelik cenzus.

          Vijećnik Đuro Horvat je rekao da se uvijek gledao socijalni status.

          Glasovanjem vijećnika jednoglasno je donesena odluka da se dodjeli stipendija Ivani Haban.

           Mario Matić je rekao da je prijedlog odbora da se snize kriteriji za dodjelu stipendija gdje materijalni cenzus ne donosi bodove a kriteriji ocjena je četiri za prvu i tri za drugu i više godine.

            Nakon rasprave jednoglasno je donesena odluka da se raspiše novi natječaj sa promijenjenim kriterijima koje je predložio Odbor za socijalnu skrb.

                                                    Točka 3.

             Pročelnik je pročitao zamolbu Vladimira Kuhte da mu općina da suglasnost za legalizaciju pomoćnih građevina budući da je jedan dio građevine izgrađen na javnoj površini.
             Nakon rasprave vijećnika donesen je zaključak da se pravno ispita dali mu možemo dati suglasnost a da pritom općina u budućnosti nema negativnih posljedica danom mu suglasnošću.

             Načelnik je obrazložio zamolbu Športsko ribolovnog društva „Crvenperka“ Jarmina za dodjelom financijskih sredstava za bušenje arteškog bunara na ribnjaku budući je to jedino rješenje za ribnjak.

             Prijedlog za donacijom od 5.000,00 kuna za ŠRD „Crvenperka“ jednoglasno je prihvaćen.

                                                                          Predsjednik Općinskog vijeća

                                                                                     Milan Naglić                                     
